سوئد خاریجی ایشلر باخانی مارگوت والستروم، ۱۹۱۵ حادثه‌لرینی سوی‌قیریم اولاراق قبول ائتمه‌لرینین چتین اولدوغونو دئدی.
والستروم، اؤلکه‌ده‌کی خاریجی مطبوعات نماینده‌لریله ائتدیگی توپلانتیدا،
"سوئد حکومتی،۱۹۱۵ حادثه‌لری ایله ایلگیلی سوی‌قیریم ادعالارینی قبول ائد‌جک می؟" سوالینا،
"‌‌۱۹۱۵ حادثه‌لری ایله ایلگیلی سوی‌ قیریم ادعالارینی قبول ائتمه‌میز چتین گؤرونور. بیر اؤلکه‌نی سوی‌ قیریمچی اعلان ائتمک اوچون الینیزده گوج‌لو دلیللر اولمالی‌دیر" جاوابینی وئردی.
سؤزوگئدن ادعالاری آراشدیرماق اوچون تاریخ‌چیلردن عبارت بیر کمیسیون قوردوقلارینی خاطیرلادان والستروم،
"بو مسئله‌ده بیر نتیجه الده ائتمک چوخ چتین. چونکو بو حادثه‌لری یاشایان جان‌لی شاهد یوخ. بعضی اؤلکه‌لر بونو "سوی‌قیریم" کیمی قبول ائتدی. بونو بیرآز ساغلیقسیز گؤرورم. چونکو بئله بیر قرار آلیندیغی زامان سونرا بعضی آددیملارین آتیلماسی لازیم‌دیر. بو دا سیزی دایما باغلار" دئدی.
والستروم، دانمارکدا، رمضان آیین‌دا، افطار پروگرامینا اعتراض ائد‌ن آشیری ساغچیلارین، قرآن یاندیرماسی حادثه‌سینه دایر ده،
"فاناتیکلیگین هر جورونه قارشییام. دین اوزرین‌دن ائدیلن تحریکلر اولدوقجا تهلوکه‌لی. اورتاق یاشام ساحه‌لرینی تاپمالیییق. بیر بیریمیزله دانیشمالیییق و اورتاق یاشاما مدنیتینی گلیشدیرمه‌لیییک" دئدی.
